5bc490fcafe6aafe3b5f0b4d2ceedcd8
Η samsung Εγκαθιστά Νέες led Οθόνες στην Καρδιά της times square
techpress.gr
2020.10

> **Η samsung electronics co., ltd. ολοκλήρωσε μια υπερσύγχρονη εγκατάσταση πέντε τεράστιων led οθονών στο ιστορικό κτίριο one times square στη Νέα Υόρκη, στις 31 Μαΐου 2019. Οι νέες οθόνες υψηλής ευκρίνειας της samsung καλύπτουν, στο σύνολό τους, επιφάνεια μεγαλύτερη των 1.081 τ.μ.**


[![](https://www.techpress.gr/wp-content/uploads/2019/06/samsung_led_signage_installation2-200x300.jpg)](https://www.techpress.gr/wp-content/uploads/2019/06/samsung_led_signage_installation2.jpg)Οι νέες οθόνες της samsung καλύπτουν όλη την μπροστινή όψη του ουρανοξύστη one times square, προβάλλοντας διαφημίσεις στους χιλιάδες επισκέπτες της πλατείας. Οι οθόνες εξασφαλίζουν premium έκθεση μηνυμάτων με βίντεο πλήρους κίνησης, live streaming και διαδραστικές ενέργειες.

«Είμαστε ενθουσιασμένοι που παρουσιάζουμε τις οθόνες led της εταιρείας μας σε ένα από τα πιο διάσημα τοπόσημα στον κόσμο», δήλωσε ο seog-gi kim, executive vice president του visual display business στη samsung electronics. «Η times square της Νέας Υόρκης δεν είναι μόνο ένα σημείο με υψηλή επισκεψιμότητα. Είναι ένα συμβολικό κέντρο πολιτισμού και εμπορίου, καθιστώντας το ένα ιδανικό μέρος για να παρουσιάσουμε την κορυφαία τεχνολογία μας σε μια κολοσσιαία κλίμακα".

Η jamestown, εταιρεία επενδύσεων και διαχείρισης ακινήτων, κατέχει και διαχειρίζεται το ακίνητο one times square, το 25-όροφο κτίριο που βρίσκεται στην καρδιά της times square, στη Νέα Υόρκη, και είναι διεθνώς γνωστό για τον πρωταγωνιστικό ρόλο του στις εκδηλώσεις για τον εορτασμό της Πρωτοχρονιάς. 

«Το κτίριο one times square αποτελεί διαφημιστική πλατφόρμα για τα πιο μεγάλα brands στον κόσμο», δήλωσε ο michael phillips, Πρόεδρος της jamestown. «Η samsung εξασφαλίζει πως αυτά τα brands θα προβληθούν με τον καλύτερο τρόπο μέσω οπτικής εμπειρίας ύψιστης ποιότητας».

Η prismview, θυγατρική εταιρεία της samsung electronics america, ανέλαβε το σχεδιασμό, την προμήθεια, την κατασκευή και την υλοποίηση του έργου. Πέρυσι, η samsung ολοκλήρωσε, επίσης, την εγκατάσταση υπαίθριας σήμανσης led στην πλατεία two times, η οποία βρίσκεται απέναντι από το one times square. 
 

Η σειρά xps smart led Σήμανσης της samsung διαθέτει ενισχυμένο σχεδιασμό για την παροχή αδιάλειπτου, χρωματικά ομοιόμορφου, περιεχομένου σε όλες τις συνθήκες. Τα μοντέλα xps 160 και xps 080 που εγκαταστάθηκαν στο one times square διαθέτουν προηγμένη βαθμονόμηση χρώματος, σχεδιασμό εξοικονόμησης ενέργειας και τις καλύτερες led διόδους στην κατηγορία.